
ROMÂNIA
JUDEȚUL TIMIȘ
MUNICIPIUL TIMIȘOARA
DIRECȚIA PATRIMONIU 
SC2023-1322/17.01.2022

RAPORT DE SPECIALITATE ,

[bookmark: _Hlk120094678]Privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str. București  nr. 3 înscris în CF nr. 431476 Timişoara, nr.top. 844

Prin adresa nr. SC2022-029399/23.11.2022, Pîrvu Luminița și Dan Horațiu-Nicolae, în calitate de coproprietari al imobilului-clădire situat în Timişoara str. București, nr. 3, înscris în CF nr. 431476 Timişoara (CF vechi 732), nr. top. 844 au solicitat trecerea terenului aferent construcției din domeniul public al municipiului Timișoara în domeniul privat al municipiului Timișoara. Terenul este inclus în domeniul public al municipiului Timişoara, conform înscrisului în Cartea Funciară  nr. 431476 (CF vechi 732) Timișoara, nr. top. 844  .
Terenul înscris în CF nr. 431476 Timișoara, (CF vechi 732), nr. top. 844, în suprafață de 424 mp, situat în Timișoara, str. București nr. 3, a fost inclus în inventarul domeniului public al Municipiului Timișoara, aprobat prin HCLMT nr. 313/2005, atestat prin HG nr. 849/2009 privind  atestarea domeniului public al județului Timiș, precum și al municipiilor, orașelor și comunelor din județul Timiș.
Conform extrasului de carte funciară nr. 431476 Timișoara, imobilul-teren este inclus în inventarul domeniului public al Municipiului Timișoara, având număr de inventar 101324.018.
Având în vedere adresa SC2022-29399/19.12.2022 a Serviciului Juridic, prin care ne informează că,  pentru imobilul situat în Timişoara str. București nr. 3, nu figurează litigii pe rolul instanţelor de judecată.
Având în vedere adresa SC2022-29399/06.01.2023, a Compartimentului Fond Funciar, prin care ne informează că imobilul menţionat mai sus figurează a fi solicitat de către proprietarii imobilului înscris în CF 431476-C1 Timișoara prin cererea nr. DO2020-002038/14.08.2022. În urma analizelor efectuate, Comisia municipală de fond funciar a respins cererea.
          	Conform prevederilor Ordonanței de Urgență nr.57/2019 privind codul Administrativ, art.361,alin.(2) ” Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz,
dacă prin lege nu se dispune altfel.” 
          	De asemenea, conform Ordonanței de Urgență nr. 57/2019, art.286, alin. (4) ”Domeniul public
al comunei, al oraşului sau al municipiului este alcătuit din bunurile prevăzute în anexa nr. 4, precum
şi din alte bunuri de uz sau de interes public local, declarate ca atare prin hotărâre a consiliului local,
dacă nu sunt declarate prin lege ca fiind bunuri de uz sau de interes public naţional ori judeţean”.     
           Potrivit evidenţelor Direcţiei Patrimoniu, în momentul de față, respectiv din dosarele depuse în temeiul Legii nr.10/1991 rezultă faptul că pentru imobilul situat în Timișoara, str. București nr. 3 înscris în CF nr. 431476 Timișoara (CF vechi 732) nr.top. 844 a fost depusă cerere de revendicare prin notificare, în urma acesteia întocmindu-se Dosarul nr. DO6X1003189/31.05.2001 soluționat prin respingere .
Raportat la anexa 4 din Ordonanţa de Urgenţă 57/2019 privind Codul Administrativ, privind bunurile de uz sau interes public din care rezultă că terenul menţionat nu se încadrează în aceasta şi coroborat cu faptul că pe terenul înscris în CF nr. 431476 Timişoara (CF vechi 732) nr.top. 844 se află o clădire proprietate privată cu destinaţie de locuinţă iar terenul aferent clădirii este împrejmuit şi nu prezintă interes public, constituind curtea imobilului din str. București nr. 3, pe acest teren neavând acces decât proprietarii clădirii, rezultă fără echivoc că terenul în speţă nu este de natura domeniului public, respectiv de uz sau de interes public local. Mai mult decât atât, prin trecerea acestui imobil-teren din domeniul public al Municipiului Timişoara în domeniul privat al Municipiului Timişoara s-ar realiza o mai bună administrare a imobilului.
Având în vedere Hotarârea nr. 2393/13.12.2018 a Curții de Apel Timiș, definitivă, prin care s-a dispus anularea parțială a Deciziei nr. 30/01.08.2016 emisă de Camera de Conturi a Jud. Timiș, în ceea ce privește obligațiile instituite în cadrul măsurii de la pct.1.3 din partea dispozitivă, corespunzătoare abaterii descrise la pct.3 din partea constatativă, de “readucere la starea inițială a terenurilor ce fac obiectul Legii nr.112/1995 adică proprietatea privată a Statului Român - ce au fost mutate în patrimoniul public/privat al municipiului fără un drept real al municipalității, diminuând nejustificat patrimoniul Statului Român pe acest segment de proprietăți cu impact negativ asupra fondului extrabugetar destinat plății despăgubirilor și de interzicere a inițierii acțiunilor prin care se solicită emiterea de hotărâri de către legislativul municipalității având ca obiect această practică”.
          	Având în vedere Decizia nr. 3 din 30 ianuarie 2017 a Înaltei Curți de Casație și Justiție referitoare la interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare care a decis “În interpretarea şi aplicarea dispoziţiilor art. 3, art. 9, art. 26 alin. (3) din Legea nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, cu modificările ulterioare, coroborate cu art. 37 din Normele metodologice privind aplicarea Legii nr. 112/1995 pentru reglementarea situaţiei juridice a unor imobile cu destinaţia de locuinţe, trecute în proprietatea statului, stabilite prin Hotărârea Guvernului nr. 20/1996, republicate, stabileşte că proprietarul construcţiei are dreptul să dobândească proprietatea şi asupra terenului aferent acesteia şi să solicite, în caz de refuz, pe calea acţiunii în justiţie, obligarea la perfectarea contractului de vânzare-cumpărare.Obligatorie, potrivit dispoziţiilor art. 521 alin. (3) din Codul de procedură civilă.”
          	Având în vedere cele enumerate mai sus, propunem spre analiza Comisiilor din cadrul Consiliului Local al Municipiului Timişoara proiectul privind trecerea din domeniul public al municipiului Timişoara, în domeniul privat al municipiului Timişoara a terenului aferent imobilului cu destinaţia de locuinţă, situat în Timişoara str. București nr. 3 înscris în CF nr. 431476 Timişoara, nr.top. 844 în suprafața de 424 mp.
Având în vedere motivele expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local.

